ODGOVORI NA PITANJA

vezana uz Poziv na dostavu projektnih prijedloga

*UP.02.1.1.05 „Zaželi-Program zapošljavanja žena“*

*Pitanja pristigla na esf.info@mrms.hr od 21. do 27. 8.2017.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

|  |  |  |
| --- | --- | --- |
|  RB. | PITANJE | ODGOVOR |
|  | Poslali smo projektnu prijavu i zaprimili obavijest da je naš prijedlog prošao administrativnu provjeru, zanima nas, dali postoji mogućnost da nakon što nam se odobre sredstva za provedbu projekta, izmijenimo proračun projekta? Ili dali postoji mogućnost da se proračun izmjeni prije odobrenja projekta, ali da se projektna prijava ne povlači, nego samo „nadopuni“.Kada smo slali prijavu bilo je puno nepoznanica, zbog kojih smo nenamjerno zakinuti. Npr. na radionici u Novskoj je rečeno da zaposlene žene nemaju pravo na božićnicu i regres, sada čitamo u Vašim odgovorima na pitanja da je to ipak prihvatljiv trošak, a mi ga temeljem uputa sa radionice nismo planirali. Kao što nismo planirali još neke stavke, jer je rečeno da nisu prihvatljivi trošak, ali sada po Vašim odgovorima se ipak ispostavilo da je to prihvatljiv trošak. | Sukladno točki 5.7 Uputa za prijavitelje, prijavitelji ne mogu dostavljati dopunjenu i/ili ispravljenu verziju projektnog prijedloga nakon što isti podnesu. |
|  | 1.U uputama za prijavitelje su navedeni kao obavezni elementi Promidžba i vidljivost te Upravljanje projektom. Zapošljavanje žena iz ciljane skupine te obrazovanje i osposobljavanje žena iz ciljanih skupina su predstavljeni u UzP te u Pitanjima i odgovorima kao dvije različite aktivnosti no ne i kao elementi projekta. a)Mogu li te dvije različite aktivnosti biti dio jednog elementa (u tom slučaju trećeg) ili svaka od njih čini jedan zasebni element (pa onda projekt ima 4 elementa)? b) Ukoliko svaka od aktivnosti čini jedan element je li tada ukupan naziv aktivnosti (boldano u uputama za prijavitelje) ujedno naziv elementa? / Ukoliko obje aktivnosti mogu činiti jedan element, može li se tom elementu dati proizvoljno ime npr. Obrazovanje i osposobljavanje žena iz ciljanih skupina te njihovo zapošljavanje?c) ili navedeno pitanje nije definirano uputama te prijavitelj može odabrati opciju hoće li ukupno imati 3 ili 4 elementa te kako će se oni zvati?2. U prijavnom obrascu A, broj 4 navode se Ciljevi projekta s pokazateljima. a)Je li dovoljno ako se napiše pod ciljevi i pokazatelji ovako: Zapošljavanje žena iz ciljanih skupina u svrhu potpore i podrške starijim osobama i osobama u nepovoljnom položaju kroz programe zapošljavanja u lokalnoj zajednici (nakon toga se navede pod pokazateljima da su to nezaposleni, uključujući i dugotrajno nezaposlene, te se u tablici navede broj žena koje će biti zaposlene projektom)b) Ostvarenje specifičnih pokazatelja koje korisnik određuje za projekt- može li se navesti: obrazovanje i osposobljavanje tu s brojem žena koje će biti obrazovane/educirane i/ili broj žena koje će se zaposliti? | 1. Navedeno nije definirano važećim Uputama za prijavitelje te o prijavitelju ovisi kako će grupirati aktivnosti „Zapošljavanje žena iz ciljanih skupina u svrhu potpore i podrške starijim osobama i osobama u nepovoljnom položaju kroz programe zapošljavanja u lokalnoj zajednici“ i „Obrazovanje i osposobljavanje žena iz ciljanih skupina koje će pružati potporu i podršku starijim osobama i osobama u nepovoljnom položaju“, kao dva zasebna elementa ili kao jedan element s dvije aktivnosti.2.Prijavitelj sam definira cilj/eve projekta koji mora/ju biti u skladu sa općim i specifičnim ciljem Poziva kako bi bio/li prihvatljiv/i za financiranje. Što se tiče pokazatelja CO01 nezaposleni, uključujući i dugotrajno nezaposlene, isti je zadan ovim Pozivom u okviru Operativnog programa Učinkoviti ljudski potencijali i može biti vezan uz postizanje samo jednog cilja.Sukladno točki 1.5 Uputa za prijavitelje, pokazatelj Operativnog programa CO01 nezaposleni, uključujući dugotrajno nezaposlene je obavezan pokazatelj Poziva. Korisnik može definirati dodatne pokazatelje za projekt, a način njihova definiranja nije propisan uputama. |
|  | Prihvatljivi prijavitelji su jedinice lokalne samouprave, poneke imaju vrlo ograničene provedbene kapacitete. Može li se u jedinici lokalne samouprave u projektni tim staviti zamjenik načelnika kako bi se njegova plaća u određenom postotnom iznosu financirala kroz projektnu aktivnost upravljanja projektom? | Može. |
|  | Ako korisnik zatraži isplatu predujma od 40% te mu se isti isplati na početku provedbe projekta on bez obzira na to može tražiti Zahtjeve za isplatu istekom svakog tromjesečja počevši od početka provedbe projekta. Zanima nas kada će provedbeno tijelo sravnati isplate sa troškovima, da li na kraju provedbe ili možda i ranije. Ova informacija vrlo je bitna za prijavitelje zbog osiguravanja sredstava u proračunu kako bi se osigurala likvidnosti. | Korisnik ima pravo zatražiti plaćanje predujma u najvišem iznosu od 40% bespovratnih sredstava u bilo kojem trenutku tijekom razdoblja provedbe projekta.Prihvatljive troškove iz bespovratnih sredstava projekta Korisnik potražuje podnošenjem Zahtjeva za nadoknadom sredstava PT-u 2 po isteku svaka tri mjeseca od sklapanja Ugovora. Pri tome Korisnik sam može odlučiti kada i u kojim iznosima će otplatiti predujam u cijelosti. |
|  | Kako i kom smislu partnerstva bi se domovi za starije (ustanova) mogli pojaviti u programu „Zaželi – Program zapošljavanja žena“, odnosno koja bi uloga (posao) doma bila u tom odnosu partnerstva? | Sukladno izmjenama natječajne dokumentacije definirano je da prijavitelji i/ili partneri, odnosno ustanove koje imaju registriranu djelatnost pružanja usluga starijim i/ili nemoćnim osobama te koje usluge skrbi o starijim i/ili nemoćnim osobama provode kao gospodarsku djelatnost tj. za obavljanje kojih naplaćuju svoje usluge i time sudjeluju na tržištu usluga bez obzira na pravni oblik ili činjenicu djeluju li s ciljem stjecanja profita ili ne, mogu zapošljavati žene iz ciljanih skupina s ciljem pružanja potpore i podrške starijim osobama i osobama u nepovoljnom položaju opisane u aktivnosti 1., ali moraju osigurati jasno razdvajanje djelatnosti što će zajamčiti da primljena financijska sredstva namijenjena za korisnikove negospodarske poslove tj. usluge iz aktivnosti 1. ovog Poziva neće predstavljati korist za njegove komercijalne djelatnosti. U tom smislu, prijavitelj i/ili ako je primjenjivo partner, u provedbi projekta dužan je osigurati navedeno razdvajanje jasnim razdvajanjem troškova.Domovi za starije (ustanova) kao partneri u projektu, osim što mogu zaposliti žene odnosno pripadnice ciljanih skupina, uz Prijavitelja i ostale partnere, mogu kao partneri npr. i identificirati Korisnike potpore i podrške. |
|  | 1. Da li se nabava bicikala računa u 5% troškova opreme ili ne?2. Da li je prijavitelj sam dužan osigurati sredstva za naknade za bolovanja žena zaposlenih u programu3. Da li prijavitelj ima pravo na teret izravnih troškova isplatiti neoporezive naknade u okviru porezno dopuštenih iznosa: naknada za božić, uskrs, regres i sl.4. Da li prijavitelj može na teret projekta nabaviti radnu odjeću i obuću i da li su to opravdani izravni troškovi projekta ili ulaze u opremu tj u onih 5% dozvoljenih troškova za opremu5. Da li je prijavitelj obvezan isplatiti ženama otpremninu nakon 24 mjeseca rada na projektu ukoliko su žene zaposlene na 24 mjeseca i da li je predviđeno sklapanje ugovora o radu na određeno vrijeme6. Da li je priznat trošak obrazovanja i osposobljavanja ukoliko prijavitelj organizira namjenske inhouse obrazovanje, koje provode stručnjaci ali ne i ustanova za obrazovanje odraslih.7. Da li osobe koje su smješteni u domove za stare i nemoćne koji plaćaju smještaj vlastitim sredstvima bez pomoći javnih sredstava mogu biti korisnici u projektu8. Da li udruga koja do sada nije imala zaposlene osobe može za provođenje ovog programa zaposliti osobu voditelja projekta i osobu administratora za puno i/ili skraćeno radno vrijeme ukoliko se procjeni da ne postoji potreba za punim radnim vremenom i da li je to prihvatljivi izravni trošak.9. Da li je izravni trošak osoblja trošak nastao temeljem Ugovora sa osobom koja je npr. punoj starosnoj mirovini za administrativno ili financijsko praćenje programa.10. Vaš odgovor na jedno od pitanja o zapošljavanju u programu Zaželi u setu 2. odgovora na pitanja: "Kroz poziv na dostavu projektnih prijedloga Zaželi – Program zapošljavanja žena mogu se zaposliti nezaposlene žene s završenim srednjoškolskim obrazovanjem koje su, prijavljene u evidenciju nezaposlenih Hrvatskog zavoda za zapošljavanje neovisno o starosnoj dobi." - zbunjuje budući da ste u uvjetima a i nekim prijašnjim odgovorima, ali i u Ciljanim skupinama poziva ste naveli da se mogu zaposliti osobe: "Nezaposlene žene s najviše završenim srednjoškolskim obrazovanjem koje su prijavljene u evidenciju nezaposlenih HZZ-a s naglaskom na starije od 50 godina, žene s invaliditetom,žrtve trgovanja ljudima, žrtve obiteljskog nasilja, azilantice, mlade žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječene ovisnice, povratnice s odsluženja zatvorske kazne unazad 6 mjeseci, pripadnice romske nacionalne manjine, beskućnice." Molim pojasnite u kojem se slučaju mogu zaposliti i mlađe osobe od 50 godina iz evidencije Zavoda i tko izdaje potvrdu o ostalim kategorijama žena (npr. liječene ovisnice ili žrtve obiteljskog nasilja) jer Zavod za zapošljavanje nema te podatke | 1. Ne računa se.2. Trošak koji poslodavac ima za osobu na bolovanju dok ne prijeđe na teret HZZO-a, prihvatljiv je trošak.3. Nema zapreke da se pravo na određene nagrade (regres, božićnica, dar za djecu) ugovori ugovorom o radu.4. Sukladno važećim uputama za prijavitelje točka 1.2.1. Trošak pripadnica ciljane skupine obuhvaća:• troškovi prijevoza od mjesta stanovanja do mjesta rada te tijekom rada (do svih lokacija koje uključuju aktivnosti pružanja potpore i podrške) ;• troškovi prijevoza od mjesta stanovanja do mjesta obrazovanja i osposobljavanja i obrnuto (povratak s mjesta obrazovanja i osposobljavanja do mjesta stanovanja) ; • troškovi prijevoza za provođenje kontrola krajnjih korisnika;• trošak nabave bicikala u najvećoj vrijednosti do 1.500,00 kn po biciklu; • troškovi plaća u iznosu minimalne plaće sukladno važećoj Uredbi Vlade RH o visini minimalne plaće za tekuću godinu;• trošak obrazovanja i osposobljavanja u najvećoj vrijednosti do 7.000,00 kn po osobi.Budući da troškovi nabave radne odjeće i obuće ne ulaze u naprijed navedene troškove pripadnica ciljane skupine, navedeni troškovi nisu prihvatljivi.Za opremu se prema nacionalnom zakonodavstvu sa aspekta računovodstvenih metoda koristi pojam „dugotrajna imovina“.1. Dugotrajnom imovinom smatraju se stvari i prava čiji je pojedinačni trošak nabave veći od 3.500,00 kuna i vijek trajanja duži od godinu dana.2. Dugotrajnom imovinom se smatra i imovina čiji je vijek upotrebe duži od jedne godine i koja duže od jedne godine zadržava isti pojavni oblik a pojedinačni trošak nabave (nabavna vrijednost) je niži od 3.500,00 kuna. Radna/zaštitna odjeća i obuća ne smatra se dugotrajnom imovinom te stoga niti opremom. Ista se smatra troškom poslovanja.5. Sukladno važećim Uputama za prijavitelje, točki 4.1.2 Neprihvatljivi izdaci, otpremnine nisu prihvatljiv trošak. Korisnik može sklopiti ugovor o radu na određeno ili neodređeno vrijeme.6. Sukladno Važećim uputama za prijavitelje definirano je da po završetku obrazovanja i osposobljavanja žene uključene u projekt stječu javnu ispravu o obrazovanju/osposobljenosti. Pod javnom ispravom podrazumijeva se uvjerenje o osposobljenosti, usavršavanju, svjedodžba o završenoj prekvalifikaciji i slično koju izdaje ustanova koja provodi programe obrazovanja odraslih a za isto ima odobrenje nadležne institucije („verificirani obrazovni programi“).7. Ne mogu.Kroz aktivnosti operacije nastoji se utjecati i na prevenciju prerane institucionalizacije starijih i nemoćnih osoba, njihovu socijalizaciju kako bi im se olakšao život **u vlastitom domaćinstvu**,Nastavno na navedeno, u važećim Uputama za prijavitelje u okviru točke 3.3 Prihvatljive aktivnosti, Aktivnost 1. definirano je da će zaposlene žene svojim radom i aktivnostima poboljšati kvalitetu života krajnjim korisnicima, pružajući im primjerice pomoć u dostavi namirnica, pomoć u pripremi obroka **u kućanstvima krajnjih korisnika**, pomoć u održavanju čistoće **stambenog prostora/domova krajnjih korisnika**, pomoć pri oblačenju i svlačenju, briga o higijeni, pomoć u socijalnoj integraciji, pomoć u posredovanju u ostvarivanju raznih prava (dostava lijekova, plaćanje računa, dostava pomagala i sl…), pružanje podrške krajnjim korisnicima kroz razgovore i druženje te uključivanje u društvo, pratnju i pomoć u raznim društvenim aktivnostima.Korisnike potpore i podrške mogu identificirati prijavitelji ili ostali partneri u projektu, a Centar za socijalnu skrb kao obavezni partner osigurava da korisnik potpore i podrške (starija osoba i/ili osoba u nepovoljnom položaju) kojem je predmetna usluga potpore i podrške opisana u aktivnosti 1. osigurana iz sredstava Državnog proračuna ili drugog javnog izvora, ne može biti korisnik potpore i podrške unutar ovog projekta.8. Da, može se zaposliti osoba na mjestu voditelja projekta i administratora. Trošak plaće na projektu neovisno o tome je li osoba zaposlena na puno ili nepuno radno vrijeme prihvatljiv je u omjeru njihovog rada na projektu za vrijeme trajanja projekta i isti će se smatrati prihvatljivim izravnim troškom osoblja.9. Nacionalno zakonodavstvo propisuje primjenjivost vrste ugovora s obzirom na narav i vrstu rada te ovlasti poslodavca odnosno obilježja koja neki posao mora imati da se za njegovo obavljanje zasniva radni odnos ili sklapa ugovor o djelu.No napominjemo da prijavitelj ili partner ove troškove može uključiti u izravne troškove osoblja, samo ako je riječ o ugovoru o radu obzirom da točka 4.1.1. važećih Uputa za prijavitelje definira da su izravni troškovi osoblja, izravni troškovi koji proizlaze iz ugovora o radu između poslodavca i zaposlenika.10. Sukladno izmjenama i dopunama natječajne dokumentacije od 24.07.2017. kroz poziv na dostavu projektnih prijedloga Zaželi – Program zapošljavanja žena mogu se zaposliti nezaposlene žene s najviše završenim srednjoškolskim obrazovanjem koje su prijavljene u evidenciju nezaposlenih Hrvatskog zavoda za zapošljavanje s naglaskom na starije od 50 godina, žene s invaliditetom, žrtve trgovanja ljudima, žrtve obiteljskog nasilja, azilantice, mlade žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječene ovisnice, povratnice s odsluženja zatvorske kazne unazad 6 mjeseci, pripadnice romske nacionalne manjine, beskućnice.Dakle završeno srednjoškolsko obrazovanje je najviše dopuštena razina obrazovanja za zapošljavane žena u okviru ovog Poziva, moguće je zaposliti sve žene pripadnice ciljane skupine koje su prijavljene u evidenciju nezaposlenih osoba Hrvatskog zavoda za zapošljavanje sa ili bez završene osnovne ili srednje škole s naglaskom na ove posebno navedene skupine nezaposlenih žena.Kao dokaz pripadnosti ciljanoj skupini Korisnik je za svaku osobu dužan pribaviti jedino potvrdu o vođenju u evidenciji HZZ-a i presliku osobne iskaznice. |
|  | 1. Da li se bicikli za žene u Analizi troškova Prijavnog obrasca A moraju označiti oznakom „Oprema“?2. Da li se troškovi računovodstva (vanjska usluga), koji bi se odnosili isključivo na projekt, mogu uvrstiti pod izravan trošak Upravljanja projektom?3. Da li su udruge dužne objaviti natječaj za zapošljavanje žena pripadnica ciljanih skupina putem Hrvatskog zavoda za zapošljavanje? | 1. Ne.2. Sukladno važećim Uputama za prijavitelje, troškovi računovodstva ubrajaju se u neizravne troškove projekta. U neizravne troškove ubrajaju se samo oni troškovi koji nastaju u okviru projekta, ali nisu u izravnoj vezi s ostvarenjem jednog ili više ciljeva projekta, odnosno nisu izravno povezani ili se ne mogu povezati s pojedinačnom aktivnošću projekta. Takvi troškovi uključuju troškove za koje je teško utvrditi točan iznos koji se može pripisati određenoj aktivnosti odnosno troškove kod kojih je iznos moguće procijeniti samo izračunom po posebnoj metodologiji. 3. Nisu.No potrebno je naglasiti da Hrvatski zavod za zapošljavanje kao obavezni partner na projektu osigurava da su sudionice u projektnim aktivnostima pripadnice ciljane skupine te je u obvezi osigurati i dokaze o istome. |
|  | Može li općina produžiti ugovor? Npr. ako žena dobije ugovor na 6 mj. (od maksimalno 24 mj.) može li općina kasnije produžiti ugovor na još 6 mj.? | Sukladno važećim Uputama za prijavitelje u okviru ovog Poziva prihvatljivo je financiranje Aktivnosti Zapošljavanja žena iz ciljanih skupina u svrhu potpore i podrške starijim osobama i osobama u nepovoljnom položaju kroz programe zapošljavanja u lokalnoj zajednici u periodu do 24 mjeseca. Duljinu zapošljavanja svake pojedine pripadnice ciljanih skupina definira prijavitelj u okviru svoje projektne prijave, a isto će potkrijepiti potrebnom dokumentacijom.  |